సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
10వేల పరుగులకి చేరువలో ధోనీ
భారత మాజీ కెప్టెన్ మహేంద్ర సింగ్ ధోనీ కెరీర్‌లో అరుదైన రికార్డుకి చేరువయ్యాడు. శ్రీలంకతో ధర్మశాల వేదికగా గత ఆదివారం
TNN | Updated:
Dec 12, 2017, 05:11PM IST
భారత మాజీ కెప్టెన్ మహేంద్ర సింగ్ ధోనీ కెరీర్&zwnj;లో అరుదైన రికార్డుకి చేరువయ్యాడు. శ్రీలంకతో ధర్మశాల వేదికగా గత ఆదివారం ముగిసిన తొలి వన్డేలో అసాధారణ అర్ధ శతకంతో మెప్పించిన ధోనీ.. మరో 109 పరుగులు చేస్తే వన్డేల్లో 10వేల పరుగులు పూర్తి చేసిన నాలుగో భారత బ్యాట్స్&zwnj;మెన్&zwnj;గా రికార్డుల్లోకెక్కనున్నాడు. మొహాలి వేదికగా శ్రీలంకతో బుధవారం రెండో వన్డే జరగనుంది.
భారత్ తరఫున వన్డేల్లో ఇప్పటి వరకు 10వేల పరుగులు పూర్తి చేసిన క్రికెటర్లు ముగ్గురే. ఇందులో దిగ్గజ క్రికెటర్ సచిన్ తెందుల్కర్ 259 ఇన్నింగ్స్&zwnj;ల్లో ఈ రికార్డుని అందుకోగా.. తర్వాత గంగూలీ (263), రాహుల్ ద్రవిడ్ 287 ఇన్నింగ్స్&zwnj;ల్లో 10వేల పరుగుల మైలురాయిని అందుకున్నాడు. ప్రస్తుతం 310 వన్డేలాడి 267 ఇన్నింగ్స్&zwnj;ల్లో కలిపి ధోనీ 9,891 పరుగులతో కొనసాగుతున్నాడు. పెళ్లి కారణంగా శ్రీలంకతో వన్డే సిరీస్&zwnj; నుంచి తప్పుకున్న విరాట్ కోహ్లి కేవలం 194 ఇన్నింగ్స్&zwnj;లోనే 9,844 పరుగులతో ఉండటం కొసమెరుపు.